KNKyî Roşanê Noelî yê xirîstîyanan bi eşkerayîyêke fîraz kerd.
Eşkerayîya KNKyî bi kilmî wina ya:
''Kurdîstan de nufuso zêde yê bawermendanê Îsa Mesihî û kitabo fîraz Încîl estê û nê hemwelatîyê ma biqedr û biqîmet ê. Mîyanê KNKyî de zî hemwelatîyê Mesihî yenê temsîlkerdene.
Roşanê Noelî 2000 serrî yo ke Kurdîstan de yeno fîrazkerdene û bîyo roşanêko sereke yê welatê ma.
Bi wesîleya na roja fîraze ma sere de Noelê xirîstîyananê Kurdîstanî Noelê pêro xirîstîyananê dinya fîraz kenê. Ma pê hêvî kenê ke na roje do biba sebebê haştî, aramî, xêr û weşîya merdimîye.''
